作者：葛长庚
词牌/韵律：摸鱼儿

paragraphs: 这身儿、从来业障。
一生空自劳攘。
生生死死皆如梦，更莫别生妄想。
没伎俩。
只管去、天台雁荡寻方广。
几人不省。
被妻子萦缠，生涯拘束，甘自归黄壤。
世间事，一斤两个八两。
问谁能去俯仰。
道义重了轻富贵，却笑输回来往。
休勉强。
老先生、从来恬淡无妆幌。
一声长啸，把拄杖横肩，草鞋贴脚，四海平如掌。